INSCRIPŢII SI ÎNSEMNĂRI DE LA MĂNĂSTIREA JITIANU 

1. Pe o Evanghelie (Snagov, 1697) 

Această sfântă Evanghielie taste a sf[i]ntei mănăstirii Jătiianulu, ş'au legat-o 
Sfinţiia Sa părintele ig[u]m[enu] chiru Ananiia. Ocftombrie] 24 dn[i], leat 7233 

[1724], 

Despre egumenul Anania mai ştim că, la 16 iulie 1723, semna alături de alţi 
martori diata lui Manta Câmpineanu din Craiova, căruia îi era duhovnic 2 . 

2. Pe o placă de mormânt (fig.l): 

AICEA SUPTU ACEASTĂ PIATRĂ SĂ ODIHNESCU 0[A]SELE ROBULUI 
[LUI] D[U]MN[E]ZEU JUPAN LUCĂI CUPEŢU LA... ROBULUI LUI 
D[U]MNEZEUŞTEFANUSĂ... 7241 (1732-1733) 

Placa este din gresie nisipoasă şi se păstrează în pronaosul bisericii mănăstirii, 
în partea dreaptă, fiind într-o stare de conservare bună. Prezintă pe margini un chenar 
decorat cu motive vegetale şi florale în relief, pe alocuri spart. Inscripţia este în limba 
română, cu caractere chirilice. Câteva litere sunt ilizibile. Dimensiuni: 165/67 cm. 

3. Pe o cruce 2 (fig. 2): 

- pe faţa principală: ACEASTĂ SEANŢĂ ŞI DUMNEZEIASCĂ CRUCE 
RĂDICATA ROBUL LUI DUMNEZEU MARTIN PETRARU... 

- pe laterala de sud: ION, ŞTEFANA, COSTANDIN, DOBRIŢA LEAT 7245 
(1736/1737) 

- pe laterala de nord: ACEASTĂ SEANŢĂ CRUCE RĂDICATU-S-AU LA 
MORMÂNTUL LUI MARTIN DUMITRU... 

Crucea se află în curtea mănăstirii şi a fost adusă de la Tg. Jiu, cu decenii în 
urmă, de Pr. Dumitru Bălaşa, pentru a îmbogăţi Colecţia de obiecte bisericeşti a 
Arhiepiscopiei Craiovei, care se afla atunci la Mănăstirea Jitianu. Este o cruce 
funerară, pe care meşterul pietrar Martin şi-a cioplit-o încă din timpul vieţii. Faţa 
principală se remarcă printr-o bogată ornamentaţie sculptată. Iniţialele IC XC 
încadrează o rozetă înconjurată de un motiv zimţat, în jurul căruia se află iniţialele 
celor patru evanghelişti. Dimensiuni: înălţimea este de 125 cm, deschiderea braţelor 
de 66 cm, iar grosimea de 19 cm. 

Tot pentru Colecţia de obiecte bisericeşti a Arhiepiscopiei Craiovei au mai fost 
aduse în curtea mănăstirii câteva cruci şi monumente funerare din calcar, cu inscripţii 


* Mănăstirea Jitianu (Dolj ); calinicpetcu@gmail.com 

1 Nicolae Iorga, Inscripţii din bisericile României, Voi. II. Bucureşti, 1908, p. 327. După cum spune şi însemnarea, 
Evanghelia a aparţinut Mănăstirii Jitianu, însă împrejurări necunoscute au făcut ca ea să ajungă în biblioteca Episcopiei 
Râmnicului. Nu am putut verifica dacă această carte mai există, întrucât la data întocmirii acestui material, biblioteca 
Arhiepiscopiei Râmnicului se afla în proces de reorganizare. 

2 Nicolae Iorga, Studii şi documente cu privire la istoria românilor. Voi. V, partea I, Bucureşti, 1903, p. 316. 

3 Textul este redat aici după Prof. Gh. Rădulescu (Două cruci de piatră din municipiul Craiova, în Mitropolia Olteniei, 
anul XXX, nr. 1-3, ianuarie - martie 1978, p. 153), din cauză că inscripţia de pe cruce este foarte degradată. Din acelaşi 
motiv, nu am putut verifica dacă nu cumva numele meşterului este Marin, nu Martin. 

incizate ale numelor celor decedaţi, dintre care amintim: STANA, IOAN, MARJA, 
FRUSINA, ILIE, MIHAI, FLOREA, NICOLA, MITRA, IVANCEA, TEODOR, 
VICTORA. Pe faţa principală a fiecărei piese sunt sculptate în relief cruci de diferite 
forme si dimensiuni. Datează din secolul al XlX-lea si provin din zona Bechetului 
(Dolj). * 

4. Pe o icoană de argint 4 (fig. 3): 

1795IANOYAPIOY 20 

TO T1APON OION KE IEPON EYANrrEAION EYT1PET1HEOH KE 
ENKOIMHOH A IEI O AON TOY TI A NOII O TATOY TlPOHrO YMENO Y TOY 
AriOY IJAOYAOY KYP ANOHMOY KE HrOYMENOY THE MONHI ZHTIANOY 
KE A FIPOOIITHA Y THMONH. 

Icoana are formă romboidală şi îl reprezintă pe Sf. Dimitrie, ocrotitorul 
Mănăstirii Jitianu, şezând pe tron şi cu lancea în mână. Sub icoană se află inscripţia în 
limba greacă, din care rezultă că această piesă a făcut parte din ferecătura unei 
Evanghelii, ce a fost dăruită Mănăstirii Jitianu de către egumenul Antim, în 1795. 
Este unul din cele 18 obiecte luate de Ştefan Ciuceanu de la biserica Mănăstirii 

5 

A 

Jitianu în 1912 şi duse la Muzeul Aman din Craiova. In prezent, se află la Muzeul 
Olteniei din Craiova. 

5. Pe o altă placă de mormânt (fig. 4): 

SUPTU ACEASTĂ PIATRĂ SĂ ODIHNESCU OASĂLE RĂPOSATEI ROABEI 
LUI DUMNEZEU JUPĂNIASĂI PĂUNEI DINU CETATIA SILIVRIA, CE AU 
FOSTU MAICĂ PĂRINTEL UI ANTHIMU ARHIMANDRIŢII OT SFĂNTU PA VEL U, 
AFLĂNDU-SE EGUMENIT LA ACEASTĂ SFÂNTĂ MĂNĂSTIRE JITIIANU ŞI 
CINE VA CETI SĂ ZICĂ DUMNEZEU SĂ OIARTE. 1797 DECHIEMVRIE 19. 

ENOAA YnNQTE MHMHTHP YnNOV 
AAAOl OIKAI YFINQIEIEQIA YTIIN EIEFAIPEI TO OEION 
nArQNAN EK110A EQI IYAHBPIAI EA OOYIA 
Eli KPAFIQBAN METHAAAEEN TON BIONFAP OIKOYIA 
EYIAIOAIAEOTAIOEQ OilOIIYFKA TA TAIII 
ENXQPA ZQNTQNKAIAYTHNKA1EN AIKAIQNTASEI 
nAPOPQNOIA HMAPTEN EN FNQIEIIIAFNOIA 
KATA NO YNII A IA NOI A N III A YTIIN TUN FA P OIKIAN 
1797 AEKIEMBP. 19 

Placa se găseşte în pronaosul bisericii, în partea dreaptă. Este din gresie 
nisipoasă şi se află într-o stare de conservare bună. Chenarul ce încadrează inscripţia 

/V 

este decorat cu împletituri de vrejuri, frunze şi flori executate în relief. In centrul 
chenarului de pe latura superioară a piesei este reliefată o cruce înscrisă în cerc. Placa 
are formă trapezoidală, partea superioară fiind mai lată decât cea inferioară. Are 
lungimea de 165 cm şi lăţimea de 78 cm în partea de sus şi 70 cm în partea de sus. 
Jumătate din inscripţie este în limba română, cu caractere chirilice, iar jumătate în 
limba greacă. 


4 Textul inscripţiei a mai fost publicat, dar incomplet, în Anuarul Comisiunii Monumentelor Istorice pe 1915, Bucureşti, 
1916, p. 155 şi în Buletinul Comisiunii Monumentelor Istorice, anul XXVII, fasc. 81, 1934, p. 103. 

Inscripţia în limba greacă ar avea următorul înţeles 5 : 

Sub aceasta îsi doarme somnul mama. 

y 

Alţi casnici de până la ea dorm împreună cu mătuşa 
Păuna, venită din cetatea Silivria 
în Craiova, mutati de la viată 

după cum a rânduit Dumnezeu în dragostea (milostivirea) Sa, 
în ţinutul celor vii şi pe aceasta a aşezat-o de-a dreapta Sa. 

Această piatră stă mărturie întru ştiinţă şi întru neştiinţă, 

spre cunoaşterea şi aducerea aminte despre aceasta casnicilor (urmaşilor) ei. 

1797 decembrie 19 

Cele două plăci de mormânt din pronaos au fost descoperite în anul 1925 sub 
pardoseala de scânduri, de către constructorul care se ocupa de restaurarea bisericii. 
La 27 martie 1925, acesta îi scria arhitectului Alexandru Referendaru, şeful 
Comisiunii Monumentelor Istorice - Secţiunea Oltenia: „în mănăstirea Jitianu s-au 
găsit două morminte cu două plăci de piatră şi inscripţii foarte frumoase. Am 
comunicat şi D-lui inginer la Balş. Rog comunicaţi dacă veniţi mâine D-voastră ” 6 . 
La numai şapte ani de la descoperire, când biserica încă nu fusese redată cultului, 
pentru că nu se terminaseră lucrările la pictură, cele două morminte au fost profanate. 

/V 

In 1932, arhitectul Iancu Atanasescu, şeful Comisiunii Monumentelor Istorice - 
Secţiunea Oltenia, îl informa pe Nicolae Iorga, Preşedintele Comisiunii 
Monumentelor Istorice, că „în noaptea de 18 spre 19 martie, răufăcători, prin chei 
potrivite, s'au introdus în biserica Mănăstirii Jitieanu Doljiu şi servindu-se de 
instrumente tăioase, ca târnăcop şi rangă, au ridicat pietrele mortuare ale ambelor 
morminte ce se aflau în pronaosul bisericii, iar după ce au spart bolţile de zidărie 
ale mormintelor, au împrăştiat tot conţinutul lor pe pardosea. Una din pietre au 
deplasat-o alături de mormânt (cea de la apus), iar cea de la răsărit, neputând-o 
deplasa, au săpat sub ea şi nemaiavănd sprijin, s'a prăbuşit în mormânt. Pe 
pardosea am găsit un morman de pământ amestecat cu cloţărie de cărămidă, iar în 
partea de răsărit o grămadă de oase rupte. Spre uşa intrării am găsit un craniu. 
Răufăcătorii nu au lăsat nici un corp delict, afară de un rest de ţigară făcută de 
mână, ceva mai mult că pământul este scormonit pentru a distruge orice urmă lăsată 
de călcături. Fiind sesizat de cele întâmplate, împreună cu protoereul judeţului, ne¬ 
am transportat la faţa locului, secondaţi fiind de şeful postului de jandarmi şi de 
preotul paroh, cel ce a descoperit violarea mormintelor şi am găsit cele constatate în 
alăturatul proces verbal. După terminarea formelor, am încuiat biserica cu cheia ei 
originală, punând sigiliu la uşă şi predând biserica pe seama jandarmeriei şi a 
primăriei. Având în vedere cele de mai sus, vă rog a dispune cele ce veţi crede de 
cuviinţă” . In urma acestui eveniment, la 29 martie 1932, Comisiunea Monumentelor 
Istorice solicită Episcopiei Râmnicului să numească un paznic, pentru ca „această 
biserică să nu mai fie expusă în viitor la neajunsuri şi fapte de felul celor petrecute 

5 Le mulţumesc părinţilor profesori Constantin Băjău şi Mihai Ciurea de la Facultatea de Teologie din Craiova pentru 
ajutorul dat la traducerea acestei inscripţii. 

6 Serviciul Judeţean al Arhivelor Naţionale Dolj (SJAN Dolj), Fond Comisia Monumentelor Istorice - Secţiunea 
Oltenia , Dosarul 1/1925, f. 3. 

1 Ibidem, f. 28. 

recent”*. Episcopia răspunde că nu are fondurile necesare pentru înfiinţarea unui post 
de paznic 9 . La 30 mai 1932, Comisiunea Monumentelor Istorice revine cu solicitarea 
„ca biserica fostei Mănăstiri Jitianu din comuna Balta-Verde, judeţul Dolj, să fie 
redată cultului, până ce vremuri mai bune vor permite terminarea picturii şi pentru 
ca biserica să nu fie din nou expusă răufăcătorilor, să se trimită şi un ieromonah 
pentru buna ei pază” 10 . La 15 iunie 1932, după aproape şapte decenii de la 
secularizare, Episcopia reînfiinţează Mănăstirea Jitianu, numindu-1 în postul de 
îngrijitor pe ieromonahul Ioanichie Oancea de la Mănăstirea Cozia 11 . 

6. Pe două pisanii 12 (fig. 5): 

fACESTE RÂNDURI DE CASĂ SE SĂNTU DIN TEMELIE CU TOATĂ 
CHELTUIALA ŞI OSTENEALA SAU FĂCUTU DE PREASFINŢIA SA PĂRINTELE 
ARHIMANDRITU KIR ANTHIMU A SFÂNTULUI PAVEL DE LA SFÂNTA GORA ŞI 
EGUMENU JITIANU, SPRE VECINICA POMENIRE. 1813 

Cele două pisanii au fost ale caselor pe care le-a construit egumenul Antim pe 
laturile de nord şi de sud ale incintei mănăstirii. Ambele cuprind acelaşi text. O 
pisanie a fost luată de Ştefan Ciuceanu la 3 mai 1912 şi dusă la Muzeul Aman din 
Craiova, iar astăzi face parte din lapidariul Muzeului Olteniei. Cealaltă a fost 
descoperită de către arhitectul Iancu Atanasescu în august 1934, cu ocazia 
cercetărilor pe care le făcea la ruinele caselor, în vederea refacerii corpului de chilii 

/V 

de pe latura de nord. In scrisoarea prin care Iancu Atanasescu îl informează pe 
Nicolae Iorga de descoperirea făcută, menţionează că „inscripţia se va îngloba în 
zidăria chiliilor în mod vizibil ” 13 . Din păcate, acest lucru nu s-a întâmplat, căci în 
1948, Arhimandritul Teofil Niculescu, exarhul mănăstirilor din Arhiepiscopia 
Craiovei, îi scria Maicii Ermionia Cânda, stareţa Mănăstirii Jitianu: „Prea Cuvioasă 
Maică, vă facem poftire pentru ultima dată ca să luaţi măsurile cuvenite pentru buna 
păstrare şi conservare a pisaniei vechilor chilii ce se află şi azi după 15 ani dela 
găsire aruncată şi spartă lângă zidul de nord al bisericii acelei Sfinte Monastiri. 
Acela mai este singurul document istoric al fostelor chilii de odinioară şi numai după 
acesta putem proba azi că a mai fost pe aci o aşezare călugărească. Pentru aceasta 
veţi lua înţelegere cu Dl. Arhitect eparhial” 14 . Din păcate, astăzi se mai păstrează 
doar 3 fragmente din acea pisanie. 

7. Pe un Evhologhion grecesc (Veneţia, 1777) (fig. 6): 

Să să ştie că am scris eu Trandafir ficiorii părintelui Grigorie eclisiarhul 
Jitiianu ca să să ştie că am învăţat pe dânsa la dascăl şi am legat-o ca să [să] 

8 Adresa Comisiunii Monumentelor Istorice nr. 326/29.03.1932 (document neinventariat, aflat în arhiva Arhiepiscopiei 
Craiovei). 

9 Adresa Episcopiei Râmnicului nr. 3376/5.04.1932 (document neinventariat, aflat în arhiva Arhiepiscopiei Craiovei). 

10 Adresa Comisiunii Monumentelor Istorice nr. 436/23.05.1932 (document neinventariat, aflat în arhiva Arhiepiscopiei 
Craiovei). 

11 SJAN Dolj, Fond Comisia Monumentelor Istorice - Secţiunea Oltenia , Dosarul 1/1925, f. 30. 

12 Textul pisaniilor a mai fost publicat în Anuarul Comisiunii Monumentelor Istorice pe 1915, Bucureşti, 1916, p. 155; 
Buletinul Comisiunii Monumentelor Istorice, anul XXVII, fasc. 81, 1934, p. 103; Dorel Bondoc, Aurelia Florescu, 
Simona Violeta Gheorghe, Lapidariul Muzeului Olteniei Craiova , Editura Sitech, Craiova, 2001, p. 15. 

13 SJAN Dolj, Fond Comisia Monumentelor Istorice - Secţiunea Oltenia, Dosarul 1/1925, f. 50. 

14 Adresa Arhiepiscopiei Craiovei nr. 6431/31.07.1948 (document neinventariat, aflat în arhiva Arhiepiscopiei 
Craiovei). 

pomenească. De aceia mă rog fraţilor, cine va ceti să zică Dumnezeu să-l erte. 1827 
avg[ust] 4. 

• Să [să] ştie că şi eu cel mai păcătos şi zmerit loan log. din judeţul Gorj, satu 
Hobita ... loan Munteanu 

• Să să ştie că amu scrisă eu Costaiche log. De aceia mă rog fraţilor cine va ceti să 
zică Dumnezeu să-l erte. In zilele prealuminatului şi preaînălţatului nostru Domnu 
Dumitru Grigorie Ghica Voivod. 1827 avg[ust] 4. 

• Aşijdelea şi eu cel mai păcătos care mai jos îmi voi iscăli păcătosul nume. Şi cine 
va ceti să zică Dumnezeu să-l erte şi să-l izbăvească de păcatele sale. 1828 avg[ust] 
4. loan cel mai păcătos 

• Kai eyco o apapzoXog oag ... adsXcpi pov xpioziavoi avzcog pdsĂs ... âivag ama za 
ypappaza va nco zo o 0eog rmy/opcoi] zov. 1831 (pefp[ovapiov] 13 

• Scris-am eu ... aici când m-am aflat slujind la Ifeatul] 1837. Şi cine va citi aci să-l 
erte Domnu nostru. Şi voi şi eu să mă erte pă mine păcătosul ca un om petrecând în 
lumea aceasta trecătoare. Şi eu voi muri şi... va putrezi. 

• Aceste trei patru rânduri de slove să să ştie că sântă scrise de mine Constandin 
Tiţoi rânduitul iconomî la această sfântă m[ănăs]tire Jitiianu. Fraţiloru ce aici veţi 
ceti să ziceţi tarii Dumnezeu să-i erte sufletu ... 1853 mai 24 

Fiind metoc al unei mănăstiri greceşti, Mănăstirea Jitianu avea şi ieromonahi 
greci, care foloseau cărţi de cult în limba lor. Astfel de cărţi sunt menţionate în toate 
catagrafiile mănăstirii din secolul al XIX-lea 15 . Acest Evhologhion (Molitfelnic) este 
singura carte pe care mănăstirea o mai deţine din perioada de dinainte de secularizare. 
Se păstrează într-o stare destul de bună, doar că 26 de file din mijloc au fost rupte, 
însemnările, unele în limba română, iar altele în limba greacă, îi adresează cititorului 
de peste veacuri rugămintea de a zice pentru fiecare din cei care au scris acele rânduri 
„Dumnezeu să-l ierte!”. 

8. Pe o condică 16 : 

Născut în oraşul Craiova, de naţie român, loan Bureţa, intrat la logofeţia Ivi¬ 
rii Jitia Ifeatul] 1839, am mers Ifeatul] 1848 iul[ie]-ap[rilie] în Sremu, când s-au 
început constituţia şi a venit ruşi, turci şi nemţi în Ţara Românească de-înpreună cu 
ruşi, holera boalei fiind şi lăcuste într-acest judeţ multe. Să mă pomeniţi fraţilor. 
Igumen fiind Pă[rintele] Arhimandrit] Dorotei, de la Ifeatul] 1828 la acest sf[ănt] 
locasi, iar iconom Petru Badea, de naţie român. 

y 7 7 y 

9. Pe un Potir şi pe un Disc (fig. 7): 

SAU FĂCUT DE PĂRINTELE ARH. DOROTHEI JITIIANU. 1852 
SEPTEMBER 7. IK13 

Aceste sfinte vase au fost dăruite mănăstirii de către Arhimandritul Dorotei, în 
1852, cu prilejul amplelor lucrări de restaurare şi consolidare a bisericii şi de refacere 


15 Arhivele Naţionale Istorice Centrale, Fond Catastişe mănăstireşti, Dosarul 51/1823; Idem, Fond Ministerul Cultelor 
şi Instrucţiunii Publice, Dosarele 378/1860, 986/1864 şi 1149/1864. 

16 Este vorba de Condica Mănăstirii Jitianu, scrisă de Dionisie Ecleziarhul în anul 1793 şi aflată în prezent la Arhivele 
Naţionale din Bucureşti (Manuscrisul 453). îi mulţumesc domnului profesor Petronel Zahariuc de la Facultatea de 
Istorie din Iaşi pentru ajutorul dat în desluşirea acestei însemnări. 

a picturii. Sunt confecţionate din argint aurit, turnat, traforat, cizelat, incizat şi punctat 
şi se află în posesia mănăstirii. IK sunt iniţialele meşterului argintar. 

10. Pisania bisericii din 1853 17 : 

Această Sf. Monastire Jitianu unde să prăsnueşte hramul Sf. Dimitrie s'au 
făcut din temelie de Doamna Bălaşa a lui Costandin Vv. cel Bătrân, însă după 
trecere de timp s'au surpat şi neavănd călugării unde să meargă s'au apucat popa 
Luca egumenul de la Sfetagora de o au dres şi rămăind neisprăvită jupăn Pătru 
Obedeanu vel armaş s'au apucat şi au săvârşit-o, înfrumuseţând-o cu zugrăveală, 
odăjdii şi altele. In zilele domniei lui Io Costandin Basarab Vv. Brăncoveanu. Anul 
1651. 

Iar la anul 1852, Cuvioşia sa Arhimandritul Dorotei, egumenul Monastirii 
Jitianu o a reparat şi s 'au zugrăvit dupe cum se vede. In zilele Prea înălţatului nostru 
Domn Barbu Dimitrie Ştirbey Vv. şi supt arhipăstoria episcopului al Râmnicului D. 
D. Calinic. 

1853 iunie 10. 
Zugrav 
C. Petrescu 

Această pisanie a fost zugrăvită în 1853 pe latura de răsărit a peretelui 
despărţitor dintre pronaos şi naos, dar în anul 1932 a fost schimbată. Aflăm din textul 
acestei pisanii că biserica (nu mănăstirea) este ctitoria Doamnei Bălaşa, soţia 
domnitorului Constantin cel Bătrân (Şerban). După o vreme, a avut nevoie de 
reparaţii. Acestea au fost începute de egumenul Luca de la Sfetagora (mai exact, de la 
Mănăstirea Sf. Pavel din Muntele Athos, căreia Mănăstirea Jitianu îi era metoc) şi 
terminate de vel armas Petru Obedeanu, în zilele domnitorului Constantin Basarab 
Brăncoveanu. Anul 1651 este greşit. Ştim din alte surse 18 că motivul pentru care 
lucrările au fost finalizate de Petru Obedeanu a fost moartea egumenului Luca. 
Ultimul document al Mănăstirii Jitianu în care este menţionat egumenul Luca datează 
din 15 martie 1711 19 , iar următorul egumen apare în documente începând cu 6 martie 
1712 20 . Prin urmare, Luca a murit cândva între martie 1711 şi martie 1712, interval de 
timp în care se vor fi terminat şi lucrările finanţate de Petru Obedeanu. 

Aflăm mai departe că în anul 1852 biserica a fost reparată de către 
Arhimandritul Dorotei, iar cu această ocazie s-a realizat o nouă pictură, care se mai 

A 

păstrează şi astăzi pe jumătatea inferioară a pereţilor bisericii. In versiunea pisaniei 
care ne-a rămas de la preotul Constantin Marinescu este menţionat numele pictorului 

17 Textul pisaniei a mai fost publicat, dar incomplet şi cu foarte multe greşeli, de Constantin Obedeanu ( Arhivele 
Olteniei, anul VI (1925), nr. 17, p. 8; Arhivele Olteniei, anul VI (1927), nr. 29-30, p. 68) şi de Virgil Drăghiceanu 
(Buletinul Comisiunii Monumentelor Istorice, anul XXVII, fasc. 81, 1934, p. 103). Noi îl redăm aici după două versiuni 
inedite, ce a lui Dimitrie Papazoglu (Arhivele Naţionale Istorice Centrale, Manuscrisul 729, f. 11-1 lv) şi cea a preotului 
Constantin Marinescu (Arhiva Institutului Naţional al Patrimoniului, Fondul Comisiunea Monumentelor Istorice, 
Dosarul 137, f. 2; Serviciul Judeţean al Arhivelor Naţionale Dolj, Fond Comisia Monumentelor Istorice - Secţiunea 
Oltenia, Dosarul 1/1925, f. 32). 

18 Delă pentru mănăstirile şi bisericile câte sânt în coprinsul acestei plăşi şi de cine sânt zidite - 1838 în revista 
Oltenia, nr. 9/1941, p. 129. 

19 Florin Marinescu, PovpaviKO. eyypatpa zov Ayiov Opovg Apxelo Ispăg Movijg Ayiov IlavĂov, Atena, 2002, Documentul 
nr. 110, p. 102. 

20 Ibidem, Documentul nr. 112, p. 103. 

/V 

Costache Petrescu. Insă, credem că la realizarea picturii a participat şi Pătru Zugravu, 
căci amândoi fuseseră tocmiţi de către acelaşi Arhimandrit Dorotei pentru a zugrăvi 
din nou şi biserica de la Ciutura, metoc al Mănăstirii Jitianu, cu numai un an în urmă, 
în 1851. Probabil că locul din pisanie unde era trecut numele lui Pătru Zugravu era 
deteriorat, iar preotul Constantin Marinescu nu a mai desluşit decât cuvântul 
„zugrav”. Costache Petrescu n-ar fi putut să execute de unul singur cei 1000 de metri 
pătraţi de pictură de la Jitianu, mai ales că în acelaşi an, 1852, pictase şi bolniţa 
Mănăstirii Sado va 21 . Lucrările s-au încheiat în zilele domniei lui Barbu Ştirbey şi ale 
arhipăstoririi Sf. Calinic, episcopul Râmnicului, care, mai mult ca sigur, este cel care 
a sfintit biserica, la 10 iunie 1853. Facem această afirmaţie din două considerente: în 
primul rând, în acea perioadă, Sf. Calinic îşi avea reşedinţa la Craiova, iar în al doilea 
rând, se afla în relaţii foarte bune cu Arhimandritul Dorotei, după cum ne 
demonstrează corespondenţa dintre cei doi. 

11. Pe un Penticostar: 

M. Marinescu, cântăreţ din B[alta] Verde, intrat la 1 Iulie, anul 1912, fost 
absolvent al Scoalei de cântăreţi din Craiova si am termenat cursul Scoalei pe ziua 

y y y y JT 

de 1 Iunie 1912. 

M. Marinescu, fiul D-lui Marin Ghiţă din Balta Verde, din care nenorocul şi 
scurtarea zilelor şi mutarea vieţii către Tatăl, la Împărăţia cerului, şi-a dat sfârşitul 
pe ziua de 11 August, anul 1911, lăsând regrete eterne la întreaga familie. Fie-i 
ţărâna uşoară. Ear eu, fiul lui, îl voi plânge veşnic şi neîncetat. 4 aprilie 1915. 

Fiţi înţălepţi ca şerpii şi blânzi ca porumbeii. Preot Eugen Stroescu, azi, 19 
iunie 1932. 

12. Pisania bisericii din 1932: 

Zidită a fost din temelie această sfântă şi dumnezeiască biserică să fie altar de 
închinare în zilele, cu cheltuiala si ostenelele Voevodului Tării Valahiei Constantin 

7 y y 

Basarab Cărnul, în anii dela Hristos Domnul şi Stăpânul 1654-1658. Intru început 
fost-a Mănăstirea Jidanului purtătoare a hramului Marelui Mucenic şi stegar al 
Domnului Dimitrie. 

In zilele noastre, între anii 1920-1932 s'a refăcut cu ajutorul lui Dumnezeu, 
munca, stăruinţa si cheltuiala Comis. Monumentelor Istorice din Bucureşti, a 

7 y y y 7 

Comitetului de refacere Dolj, Prefectura Dolj, precum şi a locuitorilor creştini din 
satele Balta Verde şi Braniştea, Domnitorul României pentru hotare întregite fiind 
Ferdinand I Rege. în scaunul Episcopiei Râmnicului Noului Severin, Episcop şi 
Stăpân al turmei credincioase şi de Dumnezeu temătoare D. D. Vartolomei. 


21 Conform pisaniei bolniţei Mănăstirii Sadova. 

22 Constantin Şerban nu şi-a însuşit niciodată acest nume, ci l-a folosit pe cel al tatălui său biologic, domnitorul Radu 
Şerban. Cel care semna în documente cu numele de Constantin Basarab avea să domnească 30 de ani mai târziu 
(Constantin Brâncoveanu). Chiar dacă domnitorul Constantin Şerban avea tot dreptul să folosească numele de Basarab , 
pentru că, prin tatăl său, se înrudea cu Craioveştii şi cu Neagoe Basarab, totuşi, nu a facut-o (poate şi din cauza 
relaţiilor foarte proaste pe care le-a avut cu predecesorul său, care purtase acest nume). Prin urmare, este inexplicabilă 
„încăpăţânarea” unora de a-i atribui lui Constantin Şerban numele de Basarab. 

Preşedinte al Comisiunei Monumentelor Istorice în aceşti ani a fost profesorul N. 
Iorga, iar director N. Ghica-Budeşti. 13 noemvrie 1932 

Preot Titus Locusteanu 

Pisania este zugrăvită pe latura de răsărit a peretelui despărţitor dintre pronaos 
şi naos, între portretele ctitorilor, chiar pe locul celei de la 1853. Noua pisanie îi 
atribuie meritul zidirii bisericii domnitorului Constantin Şerban, iar pe Doamna 
Bălaşa nici n-o pomeneşte. Este greu de înţeles de ce a făcut preotul Titus Locusteanu 
această schimbare, în condiţiile în care toate izvoarele istorice arată că biserica 
Mănăstirii Jitianu este ctitoria Doamnei Bălaşa şi nu există nicio dovadă privind 
implicarea soţului său în construirea bisericii. Aducem ca argumente piatra de 
mormânt a Doamnei ( „fost-au şi Mănăstirii Jitiianului ziditoare ” 23 ), Jurnalul de 
călătorie al lui Paul din Alep („Răposata doamnă [Bălaşa] a lăsat cu limbă de 
moarte să se înalţe biserică nouă şi acum se lucrează la zidirea ei” 24 ). Letopiseţul 
cantacuzinesc („Şi Doamna lui Bălaşa au făcut o mănăstire ce să cheamă Jitiianul, 
den sus de Craiova, lângă Jiiu” 25 ), Condica Mănăstirii Jitianu din anul 1741 („care 
mănăstire iaste zidită din temelia ei de Doamna Bălaşa, ce-au fost Doamna 
răposatului Constandin Vodă cel Bătrân ” 26 ) şi numeroase hrisoave, precum cel al 
domnitorului Ştefan Cantacuzino de la 1714 („Sfintei şi dumnezeieştii mănăstiri 
Jitiianu ot sud. Dolj, care iaste zidită şi înălţată din temelia ei de răposata Doamna 
Bălaşa a Domniei Sale, răposatului Constantin Voevod cel Bătrân ” 27 ). 

Nu a fost inclus în pisanie numele pictorului Gustav Nill, cel care s-a ocupat de 
restaurarea şi refacerea picturii între anii 1927 şi 1932 28 . 

13. Pe o Evanghelie (Bucureşti, 1923) 29 : 

- la începutul cărţii: 

Această sfântă Evanghelie a fost adusă în biserică în anul 1932 Noembrie 13, 
odată cu sfinţirea bisericii, săvârşită de P. C. Arhimandrit Efrem Enăcescu. 
Reparaţia s'a terminat în timpul păstorirei mele, când am muncit f mult pentru 
redeschiderea acestui sfânt locaş, închis de 20 ani. 

Paroh, Preot Titus 1. Locusteanu, 
licenţiat în teologie 

Insă din anul 1934, această biserică a fost refăcută iarăşi în mănăstire, de 
maici, nu de călugări, cum a fost între anii 1654-1860 la secularizare 30 . 


23 Nicolae Iorga, Inscripţii din bisericile României I, Bucureşti, 1905, p. 110. 

24 Paul din Alep, Jurnal de călătorie în Moldova şi Valahia, Studiu introductiv, ediţia manuscrisului arab, traducere în 
limba română, note şi indici de Ioana Feodorov, Editura Academiei Române şi Editura Istros a Muzeului Brăilei, 
Bucureşti şi Brăila, 2014, p. 372. 

25 Istoria Ţării Româneşti (Letopiseţul Cantacuzinesc), ediţie critică de C. Grecescu şi D. Simonescu, Ediura Academiei 
Republicii Populare Romîne, Bucureşti, 1960, p. 119. 

26 ANIC, Manuscrisul 723, f. 486. 

27 ANIC, Manuscrisul 453, f. 5. 

28 Arhiva Institutului Naţional al Patrimoniului, Fondul Comisiunea Monumentelor Istorice, Dosarul 137, f. 44, 48, 76, 


80. 


29 Aflată în posesia mănăstirii. 

30 De fapt, Mănăstirea Jitianu a fost întemeiată la sfârşitul secolului al XVI-lea, desfiinţată în 1864 şi reînfiinţată în 



Cel ce va avea dorinţa a afla trecutul acestui sfânt locaş, să cerceteze 
biblioteca facultăţii de Teologie din Bucureşti şi va găsi teza mea de Licenţă, al cărei 
subiect a fost,,Mănăstirea Jitia ”, susţinută la 28 iunie 1933 31 . 

Plecat dela această parohie la 1 Aprilie 1935, la parohia Brabeţi - Doljiu. 

- la sfârşitul cărţii: 

9 9 

Adusă în biserică, această Sf Evanghelie, de mine, în anul 1932, adică odată 
cu sfinţirea bisericii la 13 n-brie (reparaţie făcută prin munca mea 32 ). 

Preot Titus 1. Locusteanu 

Licenţiat în Teologie, născut în corn. Locusteni (Brabeţi), Dolj, 
în an. 1906 Iulie 8, tată preot. 

14. Pe o candelă de alamă: 

Donat de fam. I. Păunescu. 13 Noemb. 1932. Craiova 

15. Pe o icoană a Sf. Nicolae: 

Donată de Dna. Maria Căpit. Chiriţescu. Piteşti. 

Gh. Tudor - Craiova 

16. Pe o icoană reprezentând Adormirea Maicii Domnului: 

Donată de familia Căpitan C. Păcurarii. Craiova 

17. Pe o cruce de marmură: 

In memoria eroului căpitan DUMBRAVA CANTEMIR, mort pentru Ţară la 
Pimen-Tscernii, la 3 dec. 1942 şi a tuturor eroilor din această Comună. 

Fondator Dna. Emilia căpitan Dumbravă 

18. Pe o Evanghelie (Bucureşti, 1941): 

In zilele înalt Prea Sfinţiei Sale, [înalt] Prea Sfinţitului Arhiepiscop şi 
Mitropolit al Olteniei, Râmnicului şi Severniului, Nifon Criveanu 

S-a dăruit această sfântă Evanghelie Sf. Mănăstiri Jitianu, Dolj, de către 
binecredincioasa familie Dumitru şi Constanţa Ştefănescu din satul Branişte, în anul 
1943, la 24 Decembrie, ca drept recunoştinţă şi mulţumită lui Dumnezeu pentru 
binefacerea ce a făcut, ocrotind pre fiul lor, Căpitanul Costică Ştefănescu, care au 
activat în război fără nici o întrerupere de pe front doi ani şi jumătate, ca Dumnezeu 
care pentru mântuirea lumii S-a pogorât din cer, luând chip omenesc, s-a născut în 
eslea dobitoacelor, să le fie şi pe viitor ocrotitor şi purtător de grije, rugăndu-se 
pentru ei Maicile vieţuitoare aci în Sf. Mănăstire, sub conducerea Monahiei 
Fevronia Miclăuş, venită dela Sf. Mănăstire Sărăcineşti - Vâlcea, încă cu 5 
călugăriţe la data de 25 august 1933, pentru reînfiinţarea acestei Sf. Mănăstiri, 
acum având al 11-lea an de stăreţie. Ca Preoţi deserveaţi ai Mănăstirii în prezent 
fiind Pr.Constantin Măşiulescu, licenţiat în Teologie, Pr. Teodor Tilea, licenţiat în 


31 Biblioteca Facultăţii de Teologie din Bucureşti nu mai deţine această teză de licenţă. 

32 De fapt, reparaţiile au început în anul 1920, aşa cum spune şi pisania, iar Titus Locusteanu a fost numit preot pe 
seama bisericii de la Jitianu abia în 1930. 

Teologie, Diaconul Tănasă Niculescu, licenţiat în Teologie, iar ca preot al Parohiei 
Balta Verde fiind Preotul Ioan Locusteanu. 

Superioara Sf Mănăstiri 
Fevronia Miclăus 

f 

19. Pe o cruce de lemn cu postament, aflată în spatele Sfintei Mese: 

Donată de Ana, Mihail şi Angela Spiratos şi Maria. 1945. 

20. Pe o icoană a Maicii Domnului: 

Această sfântă icoană, dăruită de familia Drăguţ farmacist Sf Mănăstiri 
Jitianu. Bucureşti, 16 ianuarie 1956. Gheorghe, Ecaterina, Georgeta, Elena, Ana, 
Ioan, George, Nicolae, Mihai, Bucura cu fiii, Maria, Viorica, Lucreţia, Aurica, 
Nicolae, Cleopatra. 

21. Pisania bisericii din 1989: 

Cu vrerea Tatălui, cu ajutorul Fiului şi cu săvîrşirea Sfintului Duh s-a 
restaurat şi consolidat această sfintă biserică cu hramul „Sf. M. Mc. Dimitrie” grav 
deteriorată în urma cutremurului din 4 martie 1977, în cursul anilor 1978-1979. 
Pictura a fost restaurată, iar cea din pridvor a fost executată din nou de pictorul 
Dan Neamu, în anii 1988-1989, prin grija şi stăruinţa IPS Dr. Nestor Vornicescu, 
Arhiepiscop al Craiovei şi Mitropolit al Olteniei. S-a sfinţit această sfintă biserică 
de către IPS Dr. Nestor Vornicescu, în ziua de 20 iul. 1989. 

Binecuvîntează, Doamne, pe cei ce iubesc podoaba casei Tale! 

Pisania este zugrăvită în pronaos, deasupra uşii de intrare în biserică. Nu 
cunoaştem motivul pentru care numele pictorului Nicolae Sava nu a fost trecut în 
pisanie, deşi implicarea lui în refacerea picturii a rămas consemnată atât în procesul 
verbal de recepţie a lucrărior 33 , cât şi în cuvântarea rostită de Mitropolitul Nestor la 
slujba de resfinţire a bisericii din 20 iulie 1989 34 . 


33 Document aflat în posesia mănăstirii. 

34 Arhim. Vincenţiu, Slujba de sfinţire a bisericii Sfintei Mănăstiri Jitianu - Craiova, în Mitropolia Olteniei, anul XLI, 
nr. 4, iulie-august 1989, p. 120-121. 

Fig. 1 - piatra de mormânt a jupânului Luca cupeţul (1732/1733) 

Fig. 2 - crucea meşterului pietrar Martin (1736/1737) 



Fig. 3 - icoana Sf. Dimitrie, cu inscripţia în lb. greacă (1795). 

Fig. 4 - piatra de mormânt a jupânesei Păuna (1797). 

Fig. 5 - pisaniile chiliilor de la 1813. Pisania de sus se află la Muzeul Olteniei din Craiova, iar cele 

trei fragmente de jos se află la Mănăstirea Jitianu. 

Fig. 7 - Sfinte vase dăruite de Arhimandritul Dorotei (1852). 


15 



